އިންދިރާ ގާނދީ މެމޯރިއަލް ހޮސްޕިޓަލް

މާލެ،

**ޓާރމްސް އޮފް ރެފެރެންސް - އެގްޒެކިޓިވް ހައުސް ކީޕަރ**

**ތަޢާރަފް**

މާލެ ހޮސްޕިޓަލްސްގައި ހިމެނެނީ އިންދިރާ ގާންދީ މެމޯރިއަލް ހޮސްޕިޓަލް، ވިލިމާލެ ހޮސްޕިޓަލް އަދި ދަރުމަވަންތަ ހޮސްޕިޓަލެވެ. މިއީ ގިނަ އަދަދެއްގެ އާއްމު ރައްޔިތުންނަށް ޚިދްމަތް ފޯރުކޮށްދެވޭ މަރުކަޒުތަކެކެވެ. މިމަރުކަޒު ތަކުންދެވޭ ޙިދުމަތްތަކަކީ ސާފުތާހިރު މާހައުލެއްގައި، ސާފުތާހިރު އާލާތްތައް ބޭނުންކޮށްގެން އެންމެ ފުރިހަމަ މިންގަޑުތަކަށް ފެތޭފަދަ ގޮތެއްގައި ދެވޭ ޙިދުމަތްތަކެއްކަން ކަށަވަރުކުރުމަކީ ވަރަށް މުހިއްމުކަމެއް ކަމުގައިވަނީ ފާހަގަކުރެވިފައެވެ. މިހެންވެ ހައުސް ކީޕިންގް ޔުނިޓެއް ގާއިމުކޮށް އެތަނަށް ތަޖުރިބާކާރު އެގްޒެކެޓިވް ހައުސް ކީޕަރެއް އަައްޔަނު ކުރުމަށް ނިންމުނެވެ.

**މަޤްސަދު**

ޙިދުމަތްތައް ދިނުމުގައި ސާފުތާހިރު، ރައްކާތެރި އަދި ހިތްހަމަޖެހޭ މާހައުލެއް ކަށަވަރުކުރުމަށްޓަކައި، މާލެ ހޮސްޕިޓަލްސްގައި ހައުސް ކީޕިންގް ޔުނިޓެއް ގާއިމުކޮށް ހައުސްކީޕިންގެ ރޮގުން ތަޢުލީމާއި ތަޖްރިބާ ލިބިފައިވާ، މިމަސައްކަތްތައް ޒަމާނީ ހަމަތަކާއި އެކު ކުރެވޭނެ ގާބިލް ފަރާތެއް ހޯދުން

**ހައުސް ކީޕިންގް ޔުނިޓުގެ ލަޑުދަޑިތައް**

* ތަނުގެ އާއްމު ސާފުތާހިރުކަން އެންމެ ފުރިހަމަ މިންގަޑެއްގައި ހިފެހެއްޓުން
* މިޔުނިޓުގައި ހިމެނޭ ހުރިހާ މުވައްޒަފުންނަށް މަސައްކަތުގެ ތަޢުލީމާ ތަމްރީނުދިނުމާއި ސުޕަވައިޒުކުރުމާއި އެމީހުންގެ މަަސައްކަތުގެ މިންގަޑު ހިފެހެއްޓުން
* މިޔުނިޓުގައި ހިމެނޭ ހުރިހާ މުވައްޒަފުންނަށް މަސައްކަތުގެ މާހައުލުގައި ރައްކާތެރިކަންފޯރު ކޮށްދީ އެކަންކަން މިންގަޑެއްގައި ހިފެހެއްޓުން
* އެހެންހުރިހާ ޑިޕާޓްމެންޓްތަކާއި ރަގަޅު ގުޅުމެއް ބަދަހިކުރުން
* މި ޔުނިޓަށް ބޭނުންވާ އެންމެހާ އާލާތްތައް، ކެމިކަލްސްތައް އިންފެކްޝަން ކޮންޓްރޯލް ކޮމިޓީގެ ލަފަޔާއިއެކު ޕްރޮކިއަރކޮށް އެސާމާނުތައް ބެލެހެއްޓުމާއި އެކަމަށްބޭނުންވާ މިންގަޑުތައް ކަނޑައެޅުން

ވަޒީފާގެ މައިގަޑު މަސައްކަތުގެ ހުލާސާ

ހައުސް ކީޕިންގް ޔުނިޓް އެކުލަވާލެވޭނީ އެސްޓޭޓް ޑިޕާޓްމެންޓުގެ ދަށުން ހިމެނޭ ޔުނިޓެއްގޮތުގައެވެ. އެގްޒެކިޓިވް ހައުސް ކީޕަރގެ ޒިންމާ އަކީ މިޔުނިޓް އިސްވެރިއެއްގެ މަޤާމުގައި އެންމެހާ މަސައްކަތްތައް ފުރިހަމަކަމާއިއެކު ކުރިއަށްގެންދިއުމެވެ. އަދި މާހައުލުގައި ސާފުތާހިރުކަން، ރައްކާތެރިކަން އަދި ހިތްހަމަޖެހުން ޤާއިމުކޮށް ތަނުގެ ލަނޑުދަޑި ހާސިލުކުރުމެވެ.

މައިގަޑު ޒިންމާތަކުގެ ތެރޭގައި މާލެ ހޮސްޕިޓަލްސް ގޮތުގައި ނިސްބަތްވާ ހޮަސްޕިޓާތަކުގެ ހަވާލުކުރެވޭ ތަންތަނުގެ ސާފުތާހިރުކަމާއި ގުޅޭ އެންމެހާމަސައްކަތްތައް ކުރުވާ ބެލެހެއްޓުން، މިތަންތަނުގެ ކުނި މެނޭޖް ކުރުން، ހޮސްޕިޓާތަކުގެ ލިނެންސް ތަކުގެ ސާފުތާހިރުކަން ޔަގީންކުރުން އަދި ހައުސް ކީޕިންގް ޔުނިޓްެގެ ހުރިހާ މުއަައްޒަފުންގެ އެންމެހާ ކަންތައްތައް ބެލެހެެއްޓުންހިމެނެއެވެ.

**އެެގްޒެކިޓިވް ހައުސް ކީޕަރގެ ޒިންމާ އާއި މަސްއޫލިއްޔަތު**

- ހައުސް ކީޕިންގް ޔުނިޓުގެ އިދާރީގޮތުން ކުރަންޖެހޭ ކަންތައްތައް ރާވައި، އިންތިޒާމުކޮށް، މުވައްޒަފުންގެ އަދަދު ކަނޑައަޅާ ހަމަކޮށް، މަސައްކަތްތައް ކުރުވުމަށް މަގުފަހިކުރުމުގައި ފުރިހަމަ ޒިންމާ އަދާކުރުން

- މާލެ ހޮސްޕިޓަލަށް ސާފުތާހިރު ކުރުމުގެ ޕްރޮގްރާމެއް ލިޔެތައްޔާރުކުރުމަށް ވިލަރެސްވެރިޔާގެ ޒިންމާއަދާކޮށް ސީނިއަރ މެނޭޖްމެންޓާއި މި ޕްރޮގްރާމް ހިއްސާކުރުން

- ސާފުތާހިރު ކުރުމުގެ ޕްރޮގްރާމަށް ބޭނުންވާނެ ބަޖެޓު ކުރިޔާލާ ރާވާ، ވިލަރެސް ކުރުން ބެލެހެއްޓުން

- ސާފުތާހިރު ކުރުމުގެ ޕްރޮގްރާމަށް ސީނިއަރ މެނޭޖްމެންޓާއި މުވައްޒަފުން ހޭލުންތެރިކުރުވުން

- ސާފުތާހިރު ކުރުމުގެ ޕްރޮގްރާމް ހޮސްޕިޓާތަކުގެ އެހެން ހަރަކާތްތަކާއި ފުށު ނަރާނެ ގޮތަކަށް އެހެންޑިޕާޓްމެންޓްތަކާއި ގުޅިގެން ވިލަރެސްކޮށް މަސައްކަތައް ރާވާ ހިންގުން

- ސާފުތާހިރު ކުރުމުގެ ޕްރޮގްރާމަށް ބޭނުންވާ މުވައްޒަފުންހޯދުމުގެ މަސައްކަތްތައްރާވާ ހިންގުން

- ޔުނިޓުގެ އެހެން މުވައްޒަފުން އަދި ސުޕަވައިޒަރުންނާއި މުއާމަލާތުކޮށް، މުވައްޒަފުންނާއި ގުޅޭކަންކަން އަދި ޒިންމާތައް ރާވާ އައްޔަނުކޮށް އިރުޝާދު ދިނުން

- ސާފުތާހިރު ކުރުމަށްބޭނުންވާނެ ޤަވާއިދުތަކާއި ހަމަތައް، ކުއަލިޓީ އިމްޕްރޫވްމަންޓް ޑިޕާޓްމެންޓާއި އެކު ވިލަރެސް ކުރުމާއިއެކު ލިޔެ ތައްޔާރުކުރުން

- ސާފުތާހިރުކުރުމަށް ބޭނުންކުރާ އާލާތްތައް، ކެމިކަލްސް އަދި އެހެނިހެން އިކުއިޕްމެންޓްތަކުގެ ރަސްމީ ލިޔެކިޔުންތައް ބެލެހެއްޓުން، މީގެ ތެރޭގައި ހިމެނޭނީ ( ހޮސްޕިޓަލުގެ މާހައުލުގައި ބޭނުންކުރެވޭ ކެމިކަލްސް ބޭނުންކުރާނެ ގޮތުގެ، ޑައިލިއުޓްކުރާނެ ގޮތުގެ އަދި އެ ކެމިކަލްސް ނައްތާލުން ނުވަތަ އުކާލުމުގައި ގެންގުޅޭނޭ މިންގަޑުތަކާއި ގަވާއިދުތައް؛ އިންފެކްޝަން ޕްރިވެންޝަން އެންޑް ކޮންޓްރޯލް ކޮމިޓީން ފާސްކުރެވިފައިވާ ކެމިކަލްސް އަދި އިކުއިޕްމެންޓްގެ ލިސްޓާއި ސޭފްޓީ ޑާޓާގެ ލިޔުން)

- ސާފުތާހިރު ކުރުމުގެ ހުރިހާ ހަރަކާތްތަކުގެ ލިޔެކިޔުންތައް ލިޔެވި އެ ރެކޯޑްތައް ބެލެހެއްޓުން، މީގެ ތެރޭގައި ހިމެނޭނެ ލިޔުންތަކަކީ؛ ހަވާލުކުރެވޭ މަސައްކަތް ނިންމާފައި ސައިން އޮފް ކުރަންބޭނުންކުރާ ލިޔުންތައް؛ ހަވާލުކުރެވޭ މަސައްކަތް ނުނިންމޭނަމަ ނުނިމުނު ސަބަބު ލިޔެވި މިކަމަށް އެޅުނު އިސްލާހީ ފިޔަވަޅު ނުވަތަ ދެވުނު ނަސޭހަތުގެ ލިޔެކިޔުންތައް؛ ސާފުތާހިރުކުރުމާއިގުޅޭ އެއްވެސް ޝަކުވާ އެއް ހުށައެޅިއްޖެނަމަ މީގެ ލިޔެކިޔުންތަކާއި މިކަން ރަގަޅުކުރުމަށް ގެނެވުނު ބަދަލުތައް ނުވަތަ މަސައްކަތްތަކުގެ ލިޔެކިޔުން، ސާފުތާހިރުކަން ދެމެހެއްޓޭ މިންގަޑާއި ފެންވަރު ބެލުމަށް ޔުނިޓުގައިހެދޭ އިންޓާނަލް އޯޑިޓްސްގެ ލިޔެކިޔުންތައް

- ޔުނިޓުގެ މުވައްޒަފުންގެ ޑިޔުޓީ ރޯސްޓާތައް ހެދުން

- ސާފުތާހިރުކަން ޔަޤީންކޮށް ބެލެހެއްޓުމަށް ޤަވައިދުން ކަންކަން ސުޕަވައިޒްކޮށް އަމަލީގޮތުން ވަކި ދުވަސްދުވަހު އެކިވަގުތުތަކުގައި ޒިޔާރަތްކޮށްބެލުން

- ހަފްތާއަކު 1 ފަހަރު ދުރާލާ އެންގުމަކާއިނުލާ ސާފުތާހިރު ކުރާގޮތްބަލާ ޗެކްކުރުން

- ސާފުތާހިރުކުރުމުގައި ދިމާވާ ހުރަސްތަކާއި އެހެން ކަންކަމުގައި އެސްޓޭޓް ޑިޕާޓްމެންޓާއި ވިލަރެސްކޮށް މުއާމަލާތުކުރުން

- މާލެ ހޮސްޕިޓަލްސް ގެ ޕެސްޓް ކޮންޓްރޯލް ޕްރްގޮރާމު ހިންގުމުގައި އެހީވުން

- ޑެޕިއުޓީ މެނޭޖަރާއި ސުޕަވައިޒަރުންގެ މަސައްކަތްތައް ޤާބިލުކޮށް ކުރުވުމަށް ބޭނުންވާ އިރުޝާދާއި ތަމްރީނުތައް ދިނުން (ހާއްސަކޮށް ސާފުކުރަންބޭނުންކުރާ ކެމިކަލްސް ތަކުގެ ރައްކާތެރިކަމާއި ބޭނުންކުރާނެ ގޮތަކާއި ގުޅޭ)

- މަހަކު 1 ފަހަރު މެނޭޖަރު ފެންވަރުގެ ބައްދަލުވުންތައް ރާވާ ހިންގާ ސާފުތާހިރުކުރުމުގައި ދިމާވާ ގޮންޖެހުންތަކާއި ކުރިމަގު ވިލަރެސްކުރުން

- ސާފުތާހިރުކުރުމަށް ގެންގުޅޭ ޤަވާއިދާއި، ހަމަތަކާއި، މިންގަޑުތަކަށް ފެތޭގޮތަށް ސާފުތާހިރުކަން ދެމެހެއްޓިފައިވޭތޯ ބެލިބެލުންތަކުގެ ހެއްކާއިގަރީނާގެ ލިޔެކިޔުންތައް ތައްޔާރުކޮށް ބެލެހެއްޓުން. މީގެ ތެރޭގައި ހިމެނޭނީ ؛ ސާފުތާހިރުކަންބެލުމަށްޓަކަަައި ތައްޔާރުކުރެވޭ ވިޝުއަލް އިންސްޕެކްޝަން ރިޕޯޓްތައް؛ ސާފުތާހިރުކަންކުރުމަށް ގެންގުޅޭ ޤަވާއިދާ އެއްގޮތަށް ގެންގުޅެންޖެހޭ ޓެކްނީކްސް ގެ ވިޝުއަލް އިންސްޕެކްޝަން ރިޕޯތައް؛ އިންޓާނަލް އޯޑިޓް ރިޕޯރޓުތައް)

23 އޯގަސްޓް 2020